
PËR HAPJEN E PROGRAMEVE TË REJA TË STUDIMEVE  NË SHKOLLËN E LARTË PRIVATE “UNIVERSITETI POLIS”, TIRANË

Në mbështetje të nenit 100 të Kushtetutës dhe të neneve 4, pika 2, 43, 44 e 45 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Hapjen, në shkollën e lartë private “Universiteti Polis”, Tiranë, të programeve të studimeve të ciklit të parë, në formën e studimeve me kohë të plotë, në:
a) Art dhe dizajn;
b) Studime mjedisore.
2. Këto programe studimesh të ciklit të parë realizohen me 180 kredite dhe kohëzgjatja normale e tyre është 3 (tri) vite akademike. Në përfundim të programeve të studimeve lëshohet “Diplomë e nivelit të parë” (DNP), në:
a) Art dhe dizajn;
b) Studime mjedisore.
3. Hapjen, në shkollën e lartë private “Universiteti Polis”, Tiranë, të programeve të studimeve të ciklit të dytë, në formën e studimeve me kohë të plotë, në:
a) Dizajn i aplikuar;
b) Arkitekturë;
c) Menaxhim mjedisor urban.
4. Këto programe studimesh të ciklit të dytë realizohen me 120 kredite dhe kohëzgjatja normale e tyre është 2 (dy) vite akademike. Në përfundim të programeve të studimeve lëshohet “Diplomë e nivelit të dytë” (DND), në:
a) Dizajn i aplikuar;
b) Arkitekturë;
c) Menaxhim mjedisor urban.
5. Hapjen, në shkollën e lartë private “Universiteti Polis”, Tiranë, të programeve të studimeve të ciklit të tretë “Master i nivelit të dytë” (MND), në formën e studimeve me kohë të pjesshme, në:
a) Dizajn arkitektonik dhe parametrik;
b) Strehim dhe zhvillim toke;
c) Dizajn estetik strukturor;
ç) Dizajn urban dhe pejzazhi;
d) Zhvillim social urban dhe burime njerëzore;
dh) Planifikim hapësinor dhe aplikime GIS.
6. Këto programe studimesh të ciklit të tretë realizohen me 90 kredite dhe kohëzgjatja normale e tyre është 2 (dy) vite akademike. Në përfundim të programeve të studimit lëshohet diploma “Master i nivelit të dytë” (MND), në:
a) Dizajn arkitektonik dhe parametrik;
b) Strehim dhe zhvillim toke;
c) Dizajn estetik strukturor;
ç) Dizajn urban dhe pejzazhi;
d) Zhvillim social urban dhe burime njerëzore;
dh) Planifikim hapësinor dhe aplikime GIS.
7. Shkolla e lartë private “Universiteti Polis”, Tiranë, ta fillojë veprimtarinë mësimore për programet e studimeve, të përcaktuara në pikat 1, 3 e 5 të këtij vendimi, pasi të ketë marrë, jo më vonë se tri javë para fillimit të vitit akademik, lejen përkatëse nga Ministri i Arsimit dhe Shkencës.
8. Ky institucion duhet t’i nënshtrohet procesit të akreditimit të këtyre programeve të studimeve, brenda afateve të përcaktuara në ligjin në fuqi.
9. Ngarkohet Ministria e Arsimit dhe Shkencës për kontrollin periodik të ligjshmërisë në institucion dhe për zbatimin e këtij vendimi.
Ky vendim hyn në fuqi pas botimit në Fletoren Zyrtare.

